بحر مجتث مثمن مخبون اصلم
مفاعلن، فعلاتن، مفاعلن، فعلن
(م.)231، (ﻫ.)213
1 سنین یولوندا من ای دوست! جانیمی اوزدوم،
نه قدر جؤور و جفا ائیلهدین منه، دؤزدوم.
اورهکدن اؤزگهلرین مئهرینی یودوم قیلدیم،
سنه محبتیمی صاف سو کیمی سوزدوم.
دیدیم مگر دوتا بیر گون عنایتین الیمی،
بیلیب بو اولمییاجاقدیر، اومیدیمی اوزدوم.
اؤزوم اؤزومدن اوتاندیم بو خام سئودادان،
نه قدر قوللوق اگر ائتدیم، اولمادی موزدوم.
5 بو نفس بوالهوسی یوز فسونیله نئچه گون،
سالیب ایلان کیمی چانتایا، آغزینی بوزدوم.
آجیشدی، گوج گتیریب چیخدی ایستهدی چالسین
منی، دوشوب سویا بیر قیسمایلن سویو اوزدوم.
منم دماغی قورو، بئینی بوش، قیریق عاغلی،
ییغیب بو سؤزلری مینجیق کیمی ساپا دوزدوم.
prs_Arab ara_Arab ara_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab